Id-Deċiżjoni tal-Kummissjoni
tal-4 ta’ Awissu 2003
tistabbilixxi regoli dettaljati għall-applikazzjoni tad-Direttiva tal-Kunsill 93/25/KEE fir-rigward għall-istħarriġ statistiku dwar il-popolazzjoni u l-produzzjoni tan-nagħaġ u mogħoż
(notifikata bid-dokument numru K(2003) 2801)
(2003/597/KE)
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitajiet Ewropej,
Wara li kkunsidrat id-Direttiva tal-Kunsill 93/25/KEE ta’ l-1 ta’ Ġunju 1993 dwar stħarriġ statistiku li għandu jsir fuq merħliet ta’nagħaġ u mogħoż [1], kif l-aħħar emendata bid-Direttiva 97/77/KE [2], u b’mod partikolari l-Artikolu 1(4), l-Artikolu 2(2), l-Artikolu 3(2) u (3), l-Artikolu 7, l-Artikolu 10(1) u (2) and l-Artikolu 13(3) tagħhom,
billi:
(1) Id-Deċiżjoni tal-Kummissjoni 94/434/KE tat-30 ta’ Mejju 1994 li tistabbilixxi regoli dettaljati għall-applikazzjoni tad-Direttiva tal-Kunsill 93/25/KEE fir-rigward ta’ l-istħarriġ statistiku fuq il-popolazzjoni u l-produzzjoni tan-nagħaġ u l-mogħoz [3] kienet emendata sostanzjalment diversi drabi [4]. Fl-interess taċ-ċarezza u razzjonalità din id-Deċiżjoni għandha tkun kodifikata.
(2) Definizzjonijiet preċiżi huma meħtieġa sabiex isir stħarriġ previst fid-Direttiva 93/25/KEE. Din ta’ l-ewwel titlob definizzjoni ta’ impriżi agrikoli koperti mill-istħarriġ. Il-kategoriji individwali li fihom ir-riżultati ta’ l-istħarriġ għandhom jitniżżlu għandhom ikunu definiti b’mod preċiż u d-daqsijiet tal-klassijiet u r-reġjuni tal-merħliet li skonthom l-Istati Membri għandhom joħorġu riżultati ta’ stħarriġ b’mod regolari, għandhom jiġu determinati. Definizzjoni waħda tal-piż tal-karkasss hija meħtieġa biex isiru statistiżi ta’ qatliet ta’ l-annimali.
(3) Skond id-Direttiva 93/25/KEE, l-Istati Membri jistgħu, fuq talba tagħhom, ikunu awtorizzati biex jużaw is-sorsi amministrattivi minflok l-istħarriġ statistiku dwar l-istokkijiet ta’ nagħaġ u mogħoż.
(4) Saru applikazzjonijiet mill-Istati Membri għat-tipi varji ta’ awtorizzazzjoni.
(5) Din id-Deċiżjoni taqbel ma’ l-opinjoni tal-Kumitat Permanenti dwar l-Istatistika Agrikola,
ADDOTTAT DIN ID-DEĊIŻJONI:
Artikolu 1
1. Għall-iskopijiet ta’ l-Artikolu 2(2) tad-Direttiva 93/25/KEE, "impriża agrikola" tfisser kull unita teknika u ekonomika taħt maniġment wieħed li jipproduċi prodotti agrikoli.
2. L-istħarriġ li hemm riferenza għalih fl-Artikolu 1(1) tad-Direttiva 93/25/KEE għandu jkopri:
(a) Art agrikola b’medda agrikola utilizzata ta’ 1 ha jew aktar;
(b) Art Agrikola b’medda agrikola utilizzata b’inqas minn 1 ha, jekk il-produzzjoni tagħhom hi sa ċertu punt intenzjonata għall-bejgħ jew jekk l-unita ta’ produzzjoni tagħhom taqbez ċertu limitu naturali
3. L-Istati Membri li jkunu jixtiequ japplikaw limitu ta’ stħariġ differenti għandhom, madankollu, jintrabtu li jiddeterminaw dak il-limitu b’tali mod li l-iżgħar artijiet biss jiġu esklużi, u li flimkien l-artijiet esklużi jammontaw għal 1 % jew inqas għall-marġinu gross standard, skond it-tifsira mogħtija fid-Deċiżjoni tal-Kummissjoni 85/277/KEE [5], tal-Istat Membru konċernat
Artikolu 2
Id-definizzjonijiet tal-kategoriji ta’ nagħaġ u mogħoż li hemm riferenza għalihom fl-Artikolu 3(1) u l-Artikolu 13(2) tad-Direttiva 93/25/KEE huma mniżżla f’L-ANNESS I.
Artikolu 3
Id-subdiviżjonijiet territorjali li hemm riferenza għalihom fl-Artikolu 7(1) tad-Direttiva 93/25/KEE huma mniżżla f’L-ANNESS II.
Artikolu 4
Il-klassijiet ta’ qisien li hemm riferenza għalihom fl-Artikolu 10(1) tad-Direttiva 93/25/KEE huma mniżżla f’L-Anness III.
Artikolu 5
Il-piż tal-karkass li hemm riferenza għalih fl-Artikolu 13(1) tad-Direttiva 93/25/KEE hija mfissra fl-Anness IV.
Artikolu 6
1. Skond l-artikolu 1(3) tad- Directive 93/25/KEE, l-Istati Membri imniżżla f’punt(a) tal-Anness V huma awtorizzati li jużaw is-sorsi amministrattivi minflok l-istħarriġ statistiku.
2. Skond l-artikolu 10(2) tad-Direttiva 93/25/KEE l-Istati Membri imniżżla f’punt (b) ta’ l-Anness V huma awtorizzati biex jużaw il-klassifikazzjoni bi klassijiet ta’ qies tal-merħla għar-riżultati finali ta’ snin biż-żewġ.
Artikolu 7
Deċiżjoni Nru 94/434/KE hija mħassra.
Riferenzi għal Deċiżjoni abbrogata għandhom jitqiesu bħala riferenzi għal din id-Deċiżjoni u għandhom jinqraw skond it-tabella ta’ korrelazzjoni imniżżla f’L-Anness VII.
Artikolu 8
Dan id-Deċiżjoni hija indirizzata lill-Istati Membri.
Magħmul fi Brussel, fl-4 ta’ Awissu 2003.